CELEX: 32011R1352
Language: fi
Date: 2011-12-20 00:00:00
Title: Komission täytäntöönpanoasetus (EU) N:o 1352/2011, annettu 20 päivänä joulukuuta 2011 , tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun neuvoston asetuksen (EY) N:o 1236/2005 muuttamisesta

21.12.2011   
            
            
               FI
            
            
               Euroopan unionin virallinen lehti
            
            
               L 338/31
            
         KOMISSION TÄYTÄNTÖÖNPANOASETUS (EU) N:o 1352/2011,
   annettu 20 päivänä joulukuuta 2011,
   tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, annetun neuvoston asetuksen (EY) N:o 1236/2005 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen sellaisten tavaroiden kaupasta, joita voi käyttää kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, 27 päivänä kesäkuuta 2005 annetun neuvoston asetuksen (EY) N:o 1236/2005 (1) ja erityisesti sen 12 artiklan 2 kohdan,
   sekä katsoo seuraavaa:
   
               (1)
            
            
               Asetuksella (EY) N:o 1236/2005 kielletään sellaisten tavaroiden vienti, joita ei käytännössä voi käyttää muuhun tarkoitukseen kuin kuolemanrangaistuksen täytäntöönpanoon, kidutukseen ja muuhun julmaan, epäinhimilliseen tai halventavaan kohteluun tai rankaisemiseen, ja valvotaan tiettyjen tähän tarkoitukseen mahdollisesti käytettävien tavaroiden vientiä. Asetuksessa kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita, erityisesti ihmisarvon kunnioittamisen ja suojelun, oikeuden elämään sekä kidutusta ja julmaa, epäinhimillistä tai halventavaa kohtelua tai rankaisemista koskevan kiellon osalta.
            
         
               (2)
            
            
               Viime aikoina on esiintynyt joitakin tapauksia, joissa kolmansiin maihin vietyjä lääkevalmisteita on niiden käyttötarkoituksesta poiketen käytetty kuolemanrangaistuksen täytäntöönpanoon erityisesti siten, että valmistetta on ruiskutettu tappava yliannos. Unioni tuomitsee kuolemanrangaistuksen kaikissa olosuhteissa ja pyrkii sen yleismaailmalliseen poistamiseen. Viejät ovat esittäneet vastalauseen heidän yhdistämisestään tällaiseen lääketieteellisiin tarkoituksiin kehittämiensä tuotteiden käyttöön.
            
         
               (3)
            
            
               Näin ollen on tarpeen täydentää luetteloa tuotteista, joihin sovelletaan kaupparajoituksia tiettyjen lääkevalmisteiden käytön estämiseksi kuolemanrangaistuksen täytäntöönpanon yhteydessä ja sen varmistamiseksi, että unionin kaikkiin lääkevalmisteiden viejiin sovelletaan tässä suhteessa samoja ehtoja. Asianomaiset lääkevalmisteet on kehitetty muun muassa anestesiaan ja sedaatioon, eikä niitä näin ollen ole syytä asettaa täysimääräiseen vientikieltoon.
            
         
               (4)
            
            
               Sähköshokkivöiden vientikielto on niin ikään syytä laajentaa koskemaan vastaavia päälle puettavia laitteita, kuten sähköshokkeja antavia hihoja ja rannekkeita, jotka vaikuttavat sähköshokkivöiden tavoin.
            
         
               (5)
            
            
               Poliisitoimintaan soveltumattomien piikkipamppujen kauppa on kiellettävä. Vaikka piikit voivat aiheuttaa huomattavaa kipua tai kärsimystä, piikkipamput eivät vaikuta tavallisia pamppuja tehokkaammilta mellakantorjunnassa tai itsesuojelussa, ja näin ollen piikkien aiheuttama kipu tai kärsimys on julmaa, eikä se ole ehdottoman välttämätöntä mellakantorjuntaa tai itsesuojelua varten.
            
         
               (6)
            
            
               Yhdistetyn nimikkeistön (CN) tiettyjen osien numeroinnissa on tapahtunut muutoksia asetuksen (EY) N:o 1236/2005 antamisen jälkeen, ja asianomaiset CN-koodit olisi päivitettävä vastaavasti.
            
         
               (7)
            
            
               Tässä asetuksessa säädetyt toimenpiteet ovat yhteistä vientimenettelyä käsittelevän komitean lausunnon mukaiset.
            
         
               (8)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1236/2005 liite II oheisella liitteen I tekstillä ja asetuksen liite III oheisella liitteen II tekstillä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä ei sovelleta liitteessä III olevassa 4.1 kohdassa lueteltuihin tuotteisiin, joista on tehty vienti-ilmoitus ennen tämän asetuksen voimaantuloa.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 20 päivänä joulukuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 200, 30.7.2005, s. 1.
   
      LIITE I
      
         
            ”LIITE II
            
               Luettelo 3 ja 4 artiklassa tarkoitetuista tavaroista
            
            
               Alkuhuomautus:
            
            Tämän liitteen CN-koodit viittaavat tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) liitteen I toisessa osassa määriteltyihin koodeihin.
            Kun CN-koodeja edeltää merkintä ”ex”, asetuksen (EY) N:o 1236/2005 kattamat tavarat muodostavat ainoastaan osan CN-koodien soveltamisalasta, ja niitä määrittävät sekä tässä liitteessä annettu määritelmä että CN-koodin soveltamisala.
            
               Huom. tämä luettelo ei sisällä lääkintäteknisiä tavaroita.
            
                        CN-koodi
                     
                     
                        Kuvaus
                     
                  
                        1.   Henkilöiden teloittamiseen tarkoitetut tavarat seuraavasti:
                        
                     
                  
                        ex 4421 90 98
                        ex 8208 90 00
                     
                     
                        
                                    1.1
                                 
                                 
                                    Hirsipuut ja giljotiinit
                                 
                              
                  
                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00
                     
                     
                        
                                    1.2
                                 
                                 
                                    Henkilöiden teloittamiseen tarkoitetut sähkötuolit
                                 
                              
                  
                        ex 9406 00 38
                        ex 9406 00 80
                     
                     
                        
                                    1.3
                                 
                                 
                                    Esimerkiksi teräksestä ja lasista tehdyt, henkilöiden teloittamiseen tappavalla kaasulla tai aineella suunnitellut ilmatiiviit kammiot
                                 
                              
                  
                        ex 8413 81 00
                        ex 9018 90 50
                        ex 9018 90 60
                        ex 9018 90 84
                     
                     
                        
                                    1.4
                                 
                                 
                                    Henkilöiden teloittamiseen tappavalla kemiallisella aineella suunnitellut automaattiset ruiskutusjärjestelmät
                                 
                              
                  
                        2.   Henkilöihin kohdistuvaan voimankäyttöön suunnitellut tavarat seuraavasti:
                        
                     
                  
                        ex 8543 70 90
                     
                     
                        
                                    2.1
                                 
                                 
                                    Hillitsemistoimien kohteena olevan henkilön päälle puettavaksi tarkoitetut sähköshokkilaitteet, kuten vyöt, hihat ja rannekkeet, jotka on suunniteltu henkilöihin kohdistuvaan voimankäyttöön antamalla tyhjäkäyntijännitteeltään yli 10 000 voltin sähköiskuja
                                 
                              
                  
                        3.   Väitetysti mellakantorjuntaan suunniteltu kannettava välineistö seuraavasti:
                        
                     
                  
                        ex 9304 00 00
                     
                     
                        
                                    3.1
                                 
                                 
                                    Metalliset tai muusta materiaalista tehdyt pamput ja patukat, joissa on metallipiikein varustettu runko.
                                 
                              
                  
      
      
         (1)  EYVL L 256, 7.9.1987, s. 1.”.
   
   
      LIITE II
      
         
            ”LIITE III
            
               Luettelo 5 artiklassa tarkoitetuista tavaroista
            
            
               Alkuhuomautus:
            
            Tämän liitteen CN-koodit viittaavat tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I toisessa osassa määriteltyihin koodeihin.
            Kun CN-koodeja edeltää merkintä ”ex”, asetuksen (EY) N:o 1236/2005 kattamat tavarat muodostavat ainoastaan osan CN-koodien soveltamisalasta, ja niitä määrittävät sekä tässä liitteessä annettu määritelmä että CN-koodin soveltamisala.
            
                        CN-koodi
                     
                     
                        Kuvaus
                     
                  
                        1.   Henkilöihin kohdistuvaan voimankäyttöön suunnitellut tavarat seuraavasti:
                        
                     
                  
                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00
                     
                     
                        
                                    1.1
                                 
                                 
                                    Kahletuolit ja -pöydät
                                 
                              
                           Huom.
                        
                        Tämä kohta ei koske vammaisia henkilöitä varten suunniteltuja kahletuoleja.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.2
                                 
                                 
                                    Jalkaraudat, joukkokahleet, ketjulukot ja yksilölliset kahleet tai ketjut
                                 
                              
                           Huom.
                        
                        Tämä kohta ei koske tavanomaisia käsirautoja. Tavanomaisiksi käsiraudoiksi katsotaan käsiraudat, joiden kokonaispituus on lukittuna ja ketju mukaan luettuna toisen rannekkeen ulkoreunasta toisen rannekkeen ulkoreunaan mitattuna 150–280 mm ja joita ei ole muunnettu aiheuttamaan ruumiillista kipua tai kärsimystä.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.3
                                 
                                 
                                    Peukaloraudat ja -ruuvit, myös hammastetut
                                 
                              
                  
                        2.   Mellakantorjuntaan tai itsesuojeluun suunniteltu kannettava välineistö seuraavasti:
                        
                     
                  
                        ex 8543 70 90
                        ex 9304 00 00
                     
                     
                        
                                    2.1
                                 
                                 
                                    Kannettava sähköshokkivälineistö, myös sähköpamput, -kilvet ja -pistoolit ja sähkönuolia ampuvat pistoolit, joiden tyhjäkäyntijännite on yli 10 000 volttia
                                 
                              
                                    1.
                                 
                                 
                                    Tämä kohta ei koske liitteessä II olevassa 2.1 kohdassa kuvattuja sähkövöitä ja muita laitteita.
                                 
                              
                                    2.
                                 
                                 
                                    Tämä kohta ei koske yksilöllisiä sähköshokkivälineitä, kun ne ovat käyttäjänsä mukana hänen henkilökohtaista suojautumistaan varten.
                                 
                              
                  
                        3.   Mellakantorjuntaan tai itsesuojeluun käytettävien lamaannuttavien aineiden sekä niihin liittyvien aineiden kannettava levitysvälineistö seuraavasti:
                        
                     
                  
                        ex 8424 20 00
                        ex 9304 00 00
                     
                     
                        
                                    3.1
                                 
                                 
                                    Mellakantorjuntaan tai itsesuojeluun lamauttavaa kemiallista ainetta antamalla tai levittämällä suunniteltu tai sitä varten mukautettu kannettava välineistö
                                 
                              
                           Huom.
                        
                        Tämä kohta ei koske yksilöllisiä kannettavia välineitä, vaikka ne sisältäisivät kemiallista ainetta, kun ne ovat käyttäjänsä mukana hänen henkilökohtaista suojautumistaan varten.
                     
                  
                        ex 2924 29 98
                     
                     
                        
                                    3.2
                                 
                                 
                                    Pelargonihappovanillyyliamidi (PAVA) (CAS 2444-46-4).
                                 
                              
                  
                        ex 2939 99 00
                     
                     
                        
                                    3.3
                                 
                                 
                                    Oleoresin capsicum (OC) (CAS RN 8023-77-6)
                                 
                              
                  
                        4.   Valmisteet, joita voi käyttää henkilöiden teloittamiseen ruiskuttamalla tappava annos, seuraavasti:
                        
                     
                  
                        ex 2933 53 90
                        [a) – f)]
                        ex 2933 59 95
                        [g) ja h)]
                     
                     
                        
                                    4.1
                                 
                                 
                                    Nopeasti ja keskinopeasti vaikuttavat anesteettiset barbituraatit, mukaan lukien seuraavat aineet niihin kuitenkaan rajoittumatta:
                                    
                                                a)
                                             
                                             
                                                amobarbitaali (CAS RN 57-43-2)
                                             
                                          
                                                b)
                                             
                                             
                                                amobarbitaalinatriumsuola (CAS RN 64-43-7)
                                             
                                          
                                                c)
                                             
                                             
                                                pentobarbitaali (CAS RN 76-74-4)
                                             
                                          
                                                d)
                                             
                                             
                                                pentobarbitaalinatriumsuola (CAS 57-33-0)
                                             
                                          
                                                e)
                                             
                                             
                                                sekobarbitaali (CAS RN 76-73-3)
                                             
                                          
                                                f)
                                             
                                             
                                                sekobarbitaalinatriumsuola (CAS RN 309-43-3)
                                             
                                          
                                                g)
                                             
                                             
                                                tiopentaali (CAS RN 76-75-5)
                                             
                                          
                                                h)
                                             
                                             
                                                tiopentaalinatriumsuola (CAS RN 71-73-8), tunnetaan myös nimellä tiopentoninatrium
                                             
                                          
                              
                           Huom.
                        
                        Tähän kohtaan kuuluvat myös valmisteet, jotka sisältävät jotakin nopeasti tai keskinopeasti vaikuttavien anesteettisten barbituraattien luettelossa mainittua anesteettista ainetta.”.